**ELŐTERJESZTÉS**

**A KÉPVISELŐ-TESTÜLET**

**2020. szeptember 4-i rendkivüli ülésére**

**Előterjesztés**

**A Zsámbéki-medence szennyvíztisztítás fejlesztése (ÉMO 17)” elnevezésű, KEHOP-2.2.2-15-2019-00150 azonosítószámú projekt tervezési és kivitelezési feladatainak teljes körű ellátása a FIDIC Sárga Könyv feltételei szerint tárgyú**

**Vállalkozási szerződés aláírása**

A napirendet tárgyaló ülés dátuma: 2020.09.04.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**: A képviselő-testület 81/2019. (V.22.) önkormányzati határozata

**2. Jogszabályi hivatkozások**: -----

**3. Költségkihatások és egyéb szükséges feltételeket, illetve megteremtésük javasolt forrásai:**

A beruházás a KEHOP-2.2.2-15-2019-00150 azonosítószámú projekt keretében központi támogatásból valósul meg.

**4. Tényállás bemutatása:**

A Telki, Zsámbéki, Perbáli és Budajenői szennyvíztisztító telepek romló műszaki állapotuk, valamint Telki és Zsámbék esetén a hidraulikai túlterheltség és a tervezési értékeket túllépő befolyó szennyvíz paraméterek javítása érdekében szükségessé vált a **„Zsámbéki medence szennyvíztisztítás fejlesztése (ÉMO 17)”** című projekt keretében egy új közös szennyvíztisztítótelep megvalósítása Zsámbékon és az keletkező szennyvizek elvezetése a zsámbéki telepre.

A Kormány 1273/2019.(V.14.) Korm. határozatával döntött *az egyes, a Környezeti és Energiahatékonysági Operatív Program keretében megvalósítani tervezett szennyvízkezelési projektek támogatásának növeléséről és a Környezeti és Energiahatékonysági Operatív Program éves fejlesztési keretének megállapításáról szóló 1084/2016. (II.29.) Korm. határozat módosításáról*. Ennek köszönhetően a Támogatási Szerződés aláírása után az agglomerációs települések fejlesztési szükségleteihez a fedezet rendelkezésre áll.

A pénzügyi források lehívása érdekében a Környezeti és Energiahatékonysági Operatív Program keretében történő támogatási kérelem benyújtása és a projekt előkészítése érdekében a fentiekkel összhangban a Támogatási kérelem benyújtásra került, a támogató döntés megszületett.

A Nemzeti Fejlesztési Programiroda, mint közreműködő szervezet a közbeszerzésekről szóló 2015. évi CXLIII. törvény 81. § szerint *„Vállalkozási szerződés keretében a* ***Zsámbéki-medence*** *szennyvíztisztítás fejlesztése (ÉMO 17)” elnevezésű, KEHOP-2.2.2-15-2019-00150 azonosítószámú projekt tervezési és kivitelezési feladatainak teljes körű ellátása a* ***FIDIC Sárga Könyv*** *feltételei szerint”* tárgyban eljárást indított meg, mely tekintetében az ajánlati felhívás az Európai Unió Hivatalos Lapjában (TED) 2020.04.02. napján 2020/S 066-156471 számon jelent meg.

A közbeszerzési eljárás eredményét 2020.08.25. napján kihirdette.

A közbeszerzési eljárás eredményének jogerőre emelkedését követően lehet a Vállalkozási Szerződést aláírni.

A képviselő-testület 81/2019. (V.22.) számú önkormányzati határozatávalfelhatalmazta a polgármestert a projektben érintett önkormányzatok és Nemzeti Fejlesztési és Programirodával a Konzorciumi Együttműködési Megállapodás aláírására, illetve arra, hogy a projekttel kapcsolatos bármely releváns dokumentumot a későbbiek folyamán önállóan elfogadja, aláírja.

Telki, 2020. szeptember 4.

 Deltai Károly

 polgármester

**Határozati javaslat**

**Telki Község Önkormányzat**

**Képviselő-testülete**

**/2020.(IX. ) Önkormányzati határozata**

**A Zsámbéki-medence szennyvíztisztítás fejlesztése (ÉMO 17)” elnevezésű, KEHOP-2.2.2-15-2019-00150 azonosítószámú projekt tervezési és kivitelezési feladatainak teljes körű ellátása a FIDIC Sárga Könyv feltételei szerint tárgyú**

**Vállalkozási szerződés aláírása**

Telki Község Önkormányzata Képviselő-testülete úgy dönt, hogy a Zsámbéki-medence szennyvíztisztítás fejlesztése (ÉMO 17)” elnevezésű, KEHOP-2.2.2-15-2019-00150 azonosítószámú projekt tervezési és kivitelezési feladatainak teljes körű ellátása a FIDIC Sárga Könyv feltételei szerint tárgyú Vállalkozási szerződést elfogadja.

Egyben felhatalmazza a polgármestert a Vállalkozási szerződés aláírására.

**Határidő:** értelemszerűen

**Felelős:** Polgármester